A 2002-es szezont is az Arrows versenyzőjeként kezdte. A szezonnyitó ausztrál nagydíjon kizárták. Egy baleset miatt megismételték a rajtot, erre azonban Bernoldi a tartalékautóra váltott, vétve a szabályok ellen. Az ezt követő öt futam egyikén sem ért célba. Csak Monacoban és a Nürburgringen nem esett ki, a francia futamra pedig kvalifikálni sem tudta magát. A német nagydíj után a csapatnak anyagi gondjai akadtak, és a szezon utolsó öt versenyén már tudtak részt venni. Noha később több csapatnál is szerepelt, mint tesztpilóta, versenyzői állást nem kapott a sorozatban.